É byə́m á ngākə ai byá ású bífái bí ngábə́ nâ: kɔ́b sīlíba dzyá e tɔá éyə́gan ádǐd: bəsíkel ǹtɛd ai məwóm mə́lɛ́ , kɔ́b sīlíba fə́ ású émyam məndím bəsíkel məwóm zamgbál  á táŋ bəsíkěl yā ḿfúfúb étɔbɔgɔ, ésə̄ ébɛ̄ ǹdzálán ai m̀bəmbə ovug bə́ ngáman búndán ai m̀bɔ́n ású mə́túnuŋǎ məfon; 14kɔ́b mvɔ́d bəsíkel awômo  ǹdzálán ai otú; 15ǹnóm nyag, ǹnóm ńtómbá, etɔ̌ŋ nyag é tɔ̄á ḿbú ḿbɔ̄g ású mə́túnuŋa bádígi; 16ǹnóm ékə́lá ású mə́túnuŋa mə́ ńsə́m; 17ású mə́túnuŋa mə́ élad, nyag ébɛ̄, bəyóm míńtómbá bə́tán, bəyóm bíkə́lá bə́tán, bitɔŋ míńtómbá bí nə́ ḿbū ḿbɔ̄g bítán. É byə́m yā Nahsôn mɔ́n Aminadav a ngátúni bílī. 18Ámōs bɛ̄ɛ Netanel, mɔ́n Suar, ǹtómbā yā ndá bod Isakâr, énye a ngásɔ́ ai bifáī bíé. 19É byə́m á ngāvə́ ású bífái bí ngábə́ nâ: kɔ́b sīlíba e tɔá bə̄síkel ǹtɛd ai məwóm mə́lɛ́ , kɔ́b sīlíba fə́ ású émyam məndím, bəsíkel məwóm zamgbál , á táŋ bəsíkěl yā ḿfūfúb étɔbɔgɔ, ésə̄ ébɛ̄ é tɔ̄á ńdzālán ai m̀bəmbə ovug yǎ bə́ ngáman búndan ai m̀bɔ́n ású mə́túnuŋa mə́ ngāŋ; 20kɔ́b mvɔ̄d bəsíkel awômo  ǹdzálán ai otú; 21ǹnóm nyag, ǹnóm ńtómbá, etɔŋ ńtómbá yā é nə́ ḿbū ḿbɔ̄g ású mə́túnuŋa bádígi; 22ǹnóm ékə́lá ású mətúnuŋa mə́ ńsə́m;